બીએસઈ સેન્સેક્સ ૨.૩૬ ટકા સાથે ૬૫૧.૪૯ પોઈન્ટ ઘટ્યો. એનએસઈ નિફ્ટીમાં પણ ૨.૬૪ ટકાના ઘટાડા સાથે ૨૨૫.૪૦ પોઈન્ટનો ઘટાડો નોંધાયો. ૧૮ નવેમ્બરે મણિપુરના છાપાઓએ ધંધો કરવા માટે રુપિયા ન હોવાનું જણાવીને ઑફિસો બંધ કરી દીધી. એટલું જ નહીં જ્યાં સુધી જરૃરી રુપિયાની સગવડ ન થઈ જાય ત્યાં સુધી છાપા બંધ રહેશે તેવી જાહેરાત કરી દીધી. કરચોરો માટે આ કટોકટીનો સમય હતો. કેટલાક કારખાના માલિકોએ પોતાના કર્મચારીઓના એક વર્ષ સુધીના એડવાન્સ પગાર જૂની નોટોમાં કરી દીધાં. તો કેટલાકે ખાનગીમાં તેમના ઓળખીતાઓના બેન્ક અકાઉન્ટમાં ૨૦ થી ૪૦ ટકાના ડિસ્કાઉન્ટે પોતાના રુપિયા ટ્રાન્સફર કરાવી દીધાં. છેલ્લે ખેડૂતોના ખાતા અને જનધન અકાઉન્ટનો પણ આ રીતે ઉપયોગ થયો. આટલી અરાજકતા વચ્ચે દેશભરમાં ૧૫૦થી વધુ લોકોના જીવ ગયા.